એક વખત લાહોર ખાતે ભારત-પાકના દોડવીરો વચ્ચે સંયુક્ત હરીફાઈ યોજાઈ હતી. ત્યાં મીલ્ખાએ તે વખતે એશિયાના શ્રેષ્ઠ દોડવીર ગણાતા પાકિસ્તાનના અબ્દુલ ખલીકનો 200 મીટર દોડમાં સામનો કરવાનો હતો. ખલીકે 200 મીટર દોડમાં અનેક મેડલ હાંસલ કર્યા હતા. તેમના માટે મીલ્ખાને પરાજીત કરવા ખૂબ જ આસાન હતું. મીલ્ખાએ દોડ શરૂ થયા પહેલા અબ્દુલને કહ્યું ભાગો. તેમના આ શબ્દે ચમત્કાર કર્યો. વધુ પડતા ઉત્સાહને લીધે અબ્દુલે પરાજયનો સામનો કરવો પડ્યો. એનાઉન્સરોએ દોડ પૂરી થયા પછી કહ્યું કે મીલ્ખા દોડ્યા નહોતા પણ ઉડ્યા હતા. અને બસ ત્યારથી જ મીલ્ખસીંઘ ફ્લાઈંગ શીખ તરીકે ઓળખાયા.